Il-Kantiku tal-Ħlejjaq San Franġisk t' Assisi maqlub għall-Malti minn Mario Debono Żi Mas. int tajjeb, int l-aktar għoli, int kollok qawwa, lilek infaħħru, ngħollu, nagħtu ġieh u nbierku. Lilek biss, l-iktar għoli, jixraq infaħħru u l-ebda bniedem m'hu den li jsemmik. Inberkuk, Mulej, mal-ħlejjaq kollha tiegħek, speċjalment oħtna u ommna x-xemx, dawl għall-jum u dawl tiegħek għalina, sabiħa, tiddi b'qawwa kbira, turina l-kobor tiegħek. Ħa jberkuk, Mulej, ħutna l-qamar u l-istilel li int ħlaqt ċari, sbieħ, prezzjużi. Ħa jberkuk, Mulej, ħuna r-riħ, oħtna l-arja, is-sħab, il-bnazzi u kull temp li bihom tagħti l-ħajja lill-ħlejjaq kollha. Ħa jbierkek, Mulej, ħuna l-ilma tant utli u umli u prezzjuż u nadif. il-MALTI Ħa jbierkek, Mulej, ħuna n-nar sabiħ, ferrieħ, u qawwi u b'saħħtu, li bih iddawwal il-lejl. Ħa tbierkek Mulej oħtna l-art l-omm li titmagħna u tmexxina u tagħtina kull tip ta' frott u ward ikkulurit u ħaxix. Ħa jberkuk, Mulej, dawk li jaħfru għall-imħabba tieghek u jġorru mard u tbatija. Imbierek minn jerfagħhom fis-sliem għax int tagħtih il-kuruna. Ħa tbierkek, Mulej, oħtna l-mewt tal-ġisem li minnha ebda bniedem ma jista' jaħrab. Gwaj għal min imut fid-dnub li joqtol, barka għal min issibu fir-rieda qaddisa tiegħek, għax l-infern ma jagħmillu ebda ħsara. Faħħru u bierku 'l-Mulej tiegħi u rringrazzjawh u aqduh b'umiltà kbira.